607 
De Coleopterorum familia’ nova. Scripsit Andreas a Semenow. (Lu le 
14 avril 1893). 
Anno 1888 pater meus Petrus a Semenow, qui tunc iter per provinciam 
Transcaspicam Turkestaniam versus mecum faciebat, die 24. Aprilis mensis 
in statione viae ferreae militaris transcaspicae Bala-ischem dicta neque procul 
a littore orientali maris Caspii sita cujusdam singularis Coleopteri nonnulla 
individua ad lumen laternarum media nocte volitantia detexit collegitque. 
Cum anno insequenti 1889 provinciam Transcaspicam denuo investiga- 
rem, aliam ejusdem generis speciem, praecedenti proxime affinem, prope 
stationem viae supra nominatae Utsch-adshi dictam, jam multo magis ad 
orientem in desertis quae Kara-kum dicunt sita, die 17 Maji mensis etiam 
ad lumen laternarum copiose collegi. 
Etsi ambarum harum specierum specimina solum masculina ante oculos 
habeo, nihilo secius, cum eae in nulla familiarum hucusque in ordine Coleo- 
pterorum institutarum satis apte collocari possint, ad illas species in systema 
rite recipiendas familiam novam instituendam esse censeo et ejus descrip- 
tionem hic prodo in lucem. 
Petriidae, 
familia nova Coleopterorum Heteromerorum. 
Corpus gracile, elongatum (4). Habitus debilis quarundam Cerambyci- 
darum vel etiam genus Rhipidius Thunb., ad — ον -- 
Spectans, in mentem vocans. 
Antennae statim ante oculos subaperte insertae, 11-articulatae, longae 
(3), filiformes, similiter atque in Alleeulidis formatae. 
Caput thoraci insertum, antice haud productum, pone oculos levissime 
angustatum vel vix constrictum, sed nullo modo pedunculatum, vertice fere 
plano, simplici, facie subverticaliter declivi. Oculi valde evoluti, laterales, 
transversi, subreniformes, valde convexi, antice fere non emarginati (4). 
idis compluribus formatae, 
Mandibulae fortes, integrae, ut in Alleculic 
tomio curvato, elongato, apice acuto, haud bifido. 
Labrum sat breve, late transversum, parum prominulum. 
Mélanges biologiques. T. XIII, p. 359. 
